open-index/open-wikipedia-markdown huggingface dataset:
Changes (երգ)

"**Changes**", ամերիկացի ռեփեր XXXTentacion-ի երգը նրա երկրորդ «?» ստուդիական ալբոմից։ Այն թողարկվել է 2018 թվականի մարտի 2-ին որպես ալբոմի երկրորդ սինգլ և դարձել XXXTentacion-ի վերջին սինգլը, որ թողարկվել է նրա կենդանության օրոք։

## Թողարկում և արձագանքներ
2018 թվականի մարտի 1-ին X-ը հայտնել է, որ թողարկելու է 2 երգ իր սպասվող *?* ալբոմից՝ Ինստագրամում նշելով. «Կներկայացնենք երկու երգ իմ ալբոմից այս գիշեր՝ 12:00-ին, լսեք դրանք ավելի շատ, քան կարող եք հաշվել»։ "Changes"-ը թողարկվել է 2018 թվականի մարտի 2-ին Spotify-ում, Deezer-ում, iTunes/Apple Music-ում և Tidal-ում "Sad!"-ի հետ միասին։

*[[HotNewHipHop]]-ը* երգն անվանել է "slow jam" և նշել, որ  X-ը «ուղղորդել է իր զգացմունքները ավելի լավ երգելու տրամադրության համար»։  *[[Billboard (magazine)|Billboard]]*-ն այն անվանել է «զգացմունքները բացահայտող երգ»։ XXL-ը երգն անվանել է «դաշնամուրային բալլադ», որի տոնը տարբերվում է X-ի Sad!-ից։

## Ձայնագրման մասնակիցներ
Տվյալները՝ ըստ Tidal-ի։
* Ջասեյ Օնֆրոյ – երգի հեղինակ, կոմպոզիտոր
* Ջոն Քանինգեմ – երգի հեղինակ, կոմպոզիտոր, պրոդյուսեր, միքսինգ
* Ռեկիմ Էլլեն – երգի հեղինակ, կոմպոզիտոր
* Ռոբերտ Սուքիասյան – միքսինգ
* Քևին Փեթերսոն – մաստերինգ
* Դեյվ Քաթչ – մաստերինգ

## Հիթ-շքերթ

## Հավաստագրումներ

## Ծանոթագրություններ

Կատեգորիա:2018 երգեր
Կատեգորիա:XXXTentacion-ի երգեր
Ֆուտբոլի աշխարհի առաջնություն 2018 վիճակագրություն

Այստեղ ներկայացված է Ֆուտբոլի աշխարհի առաջնություն 2018-ի վիճակագրությունը։

Հետխաղյա տասնմեկ մետրանոցների արդյունքում գրանցված գոլերը ներառված չեն վիճակագրություններում։

## Ռմբարկուներ

64 հանդիպման ընթացքում խփվել է 169 գոլ։

;6 գոլ

* Հարի Քեյն

;4 գոլ

* Ռոմելու Լուկակու
* Կրիշտիանու Ռոնալդու
* Դենիս Չերիշև
* Անտուան Գրիզման
* Կիլիան Մբապպե

;3 գոլ

* Էդեն Ազար
* Արտյոմ Ձյուբա
* Դիեգո Կոստա
* Մարիո Մանջուկիչ
* Իվան Պերիշիչ
* Էդինսոն Կավանի
* Երի Մինա

;2 գոլ

* Սերխիո Ագուերո
* Միլե Եդինակ
* Ֆիլիպե Կոուտինյո
* Նեյմար
* Վահբի Հազրի
* Տակասի Ինուի
* Սոն Հընգ Մին
* Լուկա Մոդրիչ
* Մոհամեդ Սալահ
* Ջոն Սթոունզ
* Ահմեդ Մուսա
* Անդրեաս Գրանկվիստ
* Լուիս Սուարես

;1 գոլ

* Անխել դի Մարիա
* Գաբրիել Մերկադո
* Լիոնել Մեսսի
* Մարկոս Ռոխո
* Միշի Բաչուայի
* Նասեր Շադլի
* Քևին դե Բրույնե
* Մարուան Ֆելաինի
* Ադնան Յանուզայ
* Դրիս Մերտենս
* Թոմաս Մենյե
* Յան Վերտոնգեն
* Պաուլինիո
* Ռոբերտո Ֆիրմինո
* Տիագո Սիլվա
* Ռենատո Աուգուստո
* Խուան Կուադրադո
* Ռադամել Ֆալկաո
* Խուան Կինտերո
* Կենդալ Ուտսոն
* Միլան Բադել
* Անդրեյ Կրամարիչ
* Իվան Ռակիտիչ
* Անտե Ռեբիչ
* Դոմագոյ Վիդա
* Քրիստիան Էրիկսեն
* Մատիաս Յորգենսեն
* Յուսուֆ Պոուլսեն
* Դելե Ալի
* Ջեսի Լինգարդ
* Հարի Մագուայր
* Կիրան Թրիպեր
* Բենյամին Պավարդ
* Պոլ Պոգբա
* Սամուել Ումտիտի
* Ռաֆայել Վարան
* Թոնի Կրոս
* Մարկո Ռոյս
* Ալֆրեդ Ֆինբոգասոն
* Գիլֆի Սիգուրդսոն
* Կարիմ Անսարֆարդ
* Գենկի Հարագուչի
* Կեյսուկե Հոնդա
* Շինջի Կագավա
* Յույա Օսակո
* Խավիեր Էռնանդես
* Իրվինգ Լոսանո
* Կառլոս Վելա
* Խալիդ Բուտաիբ
* Յուսեֆ Էլ-Նասրի
* Վիկտոր Մոզես
* Ֆելիպե Բալոյ
* Անդրե Կառիլո
* Պաուլո Գուերեռո
* Գժեգոժ Կրիխովյակ
* Յան Բեդնարեկ
* Պեպե Ֆերեիրա
* Ռիկարդու Կուարեժմա
* Մարիո Ֆեռնանդես
* Յուրի Գազինսկի
* Ալեքսանդր Գոլովին
* Սալմեն Ալ Դավսարի
* Սալման Ալ Ֆարաժ
* Սադիո Մանե
* Մբայե Նյանգ
* Մուսա Վագե
* Ալեքսանդր Կոլարով
* Ալեքսանդար Միտրովիչ
* Կիմ Յոն Գվոն
* Նաչո
* Յագո Ասպաս
* Իսկո
* Լյուդվիգ Աուգուստինսոն
* Էմիլ Ֆորսբերգ
* Օլա Տոյվոնեն
* Յոսիպ Դրմիչ
* Բլերիմ Ջեմայլի
* Ջերդան Շաքիրի
* Գրանիտ Ջակա
* Սթիվեն Ցուբեր
* Դիլան Բրոնն
* Ֆերժանի Սասսի
* Ֆահրեդին Բեն Յուսեֆ
* Խոսե Խիմենես

;1 ինքնագոլ

* Ազիզ Բեհիչ (ընդդեմ Ֆրանսիայի)
* Ահմեդ Ֆաթի (ընդդեմ Ռուսաստանի)
* Ազիզ Բուհադուզ (ընդդեմ Իրանի)
* Օգենկարո Էտեբո (ընդդեմ Խորվաթիայի)
* Տիագո Չոնեկ (ընդդեմ Սենեգալի)

Աղբյուր` ՖԻՖԱ

## Ծանոթագրություններ

Կատեգորիա:Ֆուտբոլի աշխարհի առաջնություն 2018
Սպիտակ Դրինի կիրճ

**Սպիտակ Դրինի կիրճ** (, ), ոչ մեծ կիրճ՝ մասամբ ճանաչված Կոսովոյի Հանրապետության հարավ-արևմուտքում։ Կիրճով հոսում է Սպիտակ Դրին գետը։ Կիրճը համեմատաբար կարճ է՝ ընդամենը մոտավորապես 900 մ, իսկ խորությունը՝ 45 մ։ Կիրճի մուտքի մոտ գտնվում է Շվանի հին կամուրջը, որը Օսմանյան կայսրության ժամանակներից էր։ Կիրճը Բալկանների բոլոր անկյուններից գրավում է սուզորդների։ Սպիտակ Դրին գետի կիրճը իր ջրաբանական և գեոմորֆոլոգիական նշանակության շնորհիվ 1986 թվականից պետական պահպանության տակ է գտնվում՝ որպես բնության հուշարձան։

## Աշխարհագրություն
Սպիտակ Դրինի կիրճը գտնվում է Զրզե գյուղի մերձակայքում՝ (Օրահովաց վարչական միավորում) Շվանի կամրջի մոտ, Ջյակովիցա-Պրիզրեն ճանապարհի եզրին։ Կիրճը ձևավորվել է նեոգեն ժամանակաշրջանում։ Նրա ձևավորումը պայմանավորված էր բազմաթիվ տեկտոնիկ գործընթացներով։ Քարանձավն ունի կիրճերին բնորոշ հատկություններ և պարունակում է կարբոնատային  միացություններ։

## Զբոսաշրջություն
Գեոմորֆոլոգիական երկար գործընթացների արդյունքում Սպիտակ Դրինը կիրճ է ձևավորել երկու ժայռերի միջև, որն այժմ շատ գրավիչ է հետազոտողների և զբոսաշրջիկների համար։ Գտնվում է Ջյակովիցան և Պրիզրենը իրար հետ կապող հիմնական ճանապարհի եզրին։ Սպիտակ Դրինի կիրճ այցելում են բազմաթիվ արտասահմանցի զբոսաշրջիկներ, ինչպես նաև տեղացիներ։ Միակամար Շվանի կամուրջը այս տարածքի ևս մի կարևոր զբոսաշրջային կետն է։ Ամեն տարի տեղի են ունենում ջրացատկորդների մրցություններ, որոնց մասնակցում են տարածաշրջանի շատ մարզիկներ։ 1986 թվականից կամուրջը և կիրճը գտնվում են պետական հսկողության տակ։ Պաշտպանված տարածքը կազմում է 199 հա, այն գտնվում է Օրահովացի (124,96 հա) և Ջյակովիցայի (73,86 հա) մունիցիպալիտետների կազմում։ Գետահովիտի վերջում կա ռեստորան, որտեղ մատուցվում է Սպիտակ Դրինում որսացած ձուկը։

## Ծանոթագրություններ

Կատեգորիա:Կոսովոյի աշխարհագրություն
Նեբուլիում

մինի|Կատվի աչք միգամածություն (NGC 6543)
**Նեբուլիումը**, նախկինում տեսականորեն ենթադրվող քիմիական տարր է։
մինի|Կատվի աչք միգամածություն
1868թ-ին անգլիացի աստղագետ Ուիլյամ Հագգինսը , ով առաջինն օգտագործեց սպկտրոսկոպը աստղագիտությունում, գազային միգամածություններում հայտնաբերեց խիստ կանաչ  3726; 3729; 4959 և 5007 անգստերմ ալիքի երկարությամբ «արգելված» սպեկտրալ գծեր Կատվի աչք միգամածությունում։ Հագգինսը ենթադրեց, որ այդ գծերը պատկանում են դեռևս անհայտ քիմաիական տարրի, որին էլ անվանեց «նեբուլիում» (լատ. nebula — մշուշ, միգամածություն բառից)։ Սակայն 1927թ-ին ամերիկացի ասղաֆիզիկոս Ա․ Բոուենը հայտնաբերեց, որ սովորոկան ջրածինը և թթվածինը տիեզերքում իոնացված պայմաններում կարող են ճառագայթել (երկրային պայմաններում անհնարին) այդպիսի սպեկտրալ գծեր։ Արդյունքում պարզվեղ, որ տեսականորեն հայտնաբերված այս տարն իրականում գոյություն չունի։

## Պատմություն
Ուիլիամ ՈՒոլասթոնը 1802թ-ին և Ջոզեֆ վոն Ֆրաունհոֆերը 1814թ-ին արևային սպեկտրում մութ գծեր էին նկարոգրում։ Ավելի ուշ, Գուստաֆ Կիրխհոֆը հայտնաբերեց ատոմի ճառագայթման էմիսսիոն կամ կլանման գծերը, որոնք ի հայտ էին գալիս  քիմիական տարրերի կողմից միայն որոշակի հաճախությամբ ալիքներ կլանելու պատճառով։

Աստղագիտության մեջ աստղադիտակների կիրառման վաղ շրջանում նեբուլա տերմինն օգտագործվում էր ցանկացած աստղին չնմանվող, ոչ հստակ լուսավորված տիրույթը ներկայացնելու համար։ Դրանց մեծ մասը, այդ թվում Անդրոմեդայի միգամածությունը, ճառագայթում էին աստղերին բնորոշ սպեկտրներ, սակայն հետագայում պարզվեց, որ դրանք գալակտիկաներ են։  Մյուսները, ինչպես օրինակ Կատվի աչք միգամածությունը, ճառագայթում էին շատ տարօրինակ սպեկտր։ Երբ Ուիլիամ Հագգինսը ուսումնասիրում էր Կատվի աչք միգամածության սպեկտրը, նկատեց, որ այն արեգակի սպեկտրի պես ընդհատ է, բայց միայն մի քանի հստակ էմիսսիոն գծերով։ Ամենաուժեղը 2 կանաչ գծերն էինը՝ 495.9 նմ և 500.7 նմ ալիքի երկարությամբ։ Այդ ալիքները չեն ճառագայթվում երկրի վրա որևէ հայտնի քիմիական տարրի կողմից։ Փաստը, որ հելիումը 1886թ-ին տեսականորեն հայտնաբերվել էր Արեգակի էմիսսիոն գծերի ուսումնասիրությամբ, իսկ ավելի ուշ՝1895թ-ին հայտնաբերվել էր Երկրի վրա, հիմք հասնդիսացավ աստղագետների համար, որ ենթադրեն նոր քիմիական տարրի գոյությունը։ Նեբուլիում(երբեմն նեբհելիում կամ  նեբուլում) անվանում առաջարկել է Մարգարեթ Հագգինսը՝ Ուիլիամ Հագգինսի կինը։

## Նշումներ

Կատեգորիա:Գոյություն չունեցող քիմիական տարրեր
Մինինի և Պոժարսկու հուշարձան (Նիժնի Նովգորոդ)

**Մինինի և Պոժարսկու հուշարձան** (), Մոսկվայի Կարմիր հրապարակում կանգնեցված Մինինի և Պոժարսկու հուշարձանի փոքրացված տարբերակը։ Հուշարձանը գտնվում է Նիժնի Նովգորոդի պատմական մասում, Ազգային միասնության հրապարակում, Կրեմլի պատերի մոտ, Հովհաննես Մկրտչի Սուրբ Ծննդյան տաճարի հարևանությամբ։

## Ստեղծման պատմություն
[մինի|ձախից|180px|Մինին Նիժնի Նովգորոդի հրապարակում մարդկանց նվիրաբերություններ կատարելու կոչ է անում ''[Կոնստանտին Մակովսկի (1839-1915)'']]
Հուշարձանի պատմությունը սկսվում է խռովահույզ ժամանակներից։ Ռուսաստանը գտնվում էր լեհ-շվեդական պաշարման մեջ, և Մոսկվան օկուպացված էր լեհերի կողմից։ 1611 թվականին Նիժնի Նովգորոդում զեմստվոյի ավագ Կուզմա Մինինը սկսեց ժողովրդին կոչ անել լեհական ինտերվենցիայի դեմ։ Նրան աջակցում էր քաղաքային խորհուրդը, վոևոդները և հոգևորականությունը։ Զանգի կոչնակով ժողովուրդը հավաքվում էր Կրեմլում, Փրկչի փոխակերպման տաճարում։ Ծառայությունից հետո Մինինը դիմել է Նիժնի Նովգորոդ քաղաքի քաղաքացիներին` Ռուսական պետությունը օտար թշնամիներից ազատագրելու համար։ Որոշվեց միջոցներ հավաքել ժողովրդական աշխարհազորի համար։

Ապագա աշխարհազորի համար անհրաժեշտ էր գտնել հրամանատար։ Նիժնի Նովգորոդի քաղաքացիները որոշեցին խնդրել իշխան Դմիտրի Պոժարսկուն ղեկավարելու այն։ Անվանի իշխանը միանգամից չհամաձայնվեց և պայման դրեց, որ աշխարհազորի տնտեսական գործերով պատասխանատու պետք է լինի Մինինը։

1803 թվականին որոշվեց գումարներ հավաքել Մինինի և Պոժարսկու պատվին հուշարձան տեղադրման համար։ Իվան Մարտոսն անմիջապես գործի անցավ։ Սկզբում նախատեսվում էր հուշարձանը տեղադրել Նիժնի Նովգորոդում։ Սակայն քանի որ այն շատ մեծ արժեք ունի երկրի համար, որոշվեց այն տեղադրել Մոսկվայի Կարմիր հրապարակում։ 1818 թվականի փետրվարի 20-ին (մարտի 4) տեղի ունեցավ հուշարձանի հանդիսավոր բացումը։ Իսկ Նիժնի Նովգորոդում, Կրեմլի տարածքում, 1828 թվականին հուշարձանի փոխարեն տեղադրվեց Մինինի և Պոժարսկու կոթողը։

Սակայն 2004 թվականին Մոսկվայի քաղաքապետ Յուրի Լուժկովը որոշեց վերացնել պատմական անարդարությունը և Նիժնի Նովգորոդում տեղադրել Մոսկվայում գտնվող հուշարձանի կրկնօրինակը։ Նա հայտնի քանդակագործ Զուրաբ Ծերեթելիին առաջարկեց ստեղծել հուշարձանի կրկնօրինակը։ 2005 թվականի նոյեմբերի 4-ին Նիժնի Նովգորոդի նոր` Ազգային միասնության հրապարակում տեղի ունեցավ հուշարձանի հանդիսավոր բացումը։ Տեղի ընտրությունը պատահական չէր. հենց այդ վայրից էր 1611 թվականին սկսվել ժողովրդական աշխարհազորը։

## Հուշարձանների տարբերություններ
* Նիժնի Նովգորոդում գտնվող հուշարձանը 5 սմ ցածր է բնօրինակից
*Պատվանդանների արձանագրությունները տարբերվում են՝

## Տես նաև
* Մինինի և Պոժարսկու հուշարձան
* Մինինի և Պոժարսկու կոթող
## Ծանոթագրություններ

Կատեգորիա:2005 հիմնադրումներ Ռուսաստանում
Կատեգորիա:Նիժնի Նովգորոդի հուշարձաններ
Կատեգորիա:Նիժնի Նովգորոդի տեսարժան վայրեր
Սերիա A 2018-19

**Սերիա A 2018-19**, Իտալիայի 117-րդ բարձրագույն առաջնությունը, 87-րդը՝ շրջանաձև համակարգով և 9-րդը՝ Սերիա B-ից առանձնանալուց հետո։ Գործող չեմպիոնը Թուրինի Յուվենտուսն է, որը Իտալիայի չեմպիոն է ճանաչվել 7-րդ տարին անընդմեջ։ Մրցաշրջանը տևում է 2018 թվականի օգոստոսի 19-ից 2019 թվականի մայիսի 26-ը։

## Անցյալ մրցաշրջանի համեմատ փոփոխություններ

## Թիմեր
### Մասնակիցներ և մարզադաշտեր

### Անձնակազմ և մարզահագուստ

### Մարզչական փոփոխություններ

## Մրցաշարային աղյուսակ

Կիևո՝ -3 միավոր

## Արդյունքներ

## Ծանոթագրություններ

## Արտաքին հղումներ
* Սերիա A-ի պաշտոնական կայքը

Կատեգորիա:2018-19 եվրոպական ֆուտբոլային լիգաներում
Կատեգորիա:Իտալիայի ֆուտբոլի առաջնություն
Լեմգո

**Լեմգո**  (), քաղաք Գերմանիայում, Հյուսիսային Հռենոս-Վեսթֆալիայի վարչական բաժնում։ Ենթարկվում է Դետմոլդ վարչական շրջանին։ Լիպե շրջանի մի մասն է։ Բնակչությունը կազմում է 41424 մարդ (2010 թվական դեկտեմբերի 31-ի դրությամբ)։ Տարածքը կազմում է 100,86 կմ²։ Պաշտոնական կոդն է՝ 057 66 044: Այն ուսանողական քաղաք է և մեծությամբ երրորդն է Լիպե շրջանում։ Լեմգոն մտնում է Արևելյան վեստվալ-Լիպե տեխնոլոգիական գոտու մեջ։ Այն գտնվում է Բիելֆելդից 25 կմ դեպի արևելքում։

Լեմգոն հիմնադրվել է 1190 թվականին Լիպեի տան սեփականատիրոջ կողմից` որպես կարևոր առևտրային երթուղիների (պլանային քաղաք) խաչմերուկ։ Լիպպշտադտի հետ միասին (գտնվում է Սուեստի տարածաշրջանում), Լեմգոն պատկանում է Լիպեի իշխանության հնագույն քաղաքներին։ 1245 թվականին Լեմգոն ստացավ քաղաքի իրավունք, իսկ ուշ միջնադարում այն դարձավ Հանզաի քաղաք և միչև հիմա կոչվում է Հին Հանզաի քաղաք։ Այդ ժամանակներից պահպաանվել են հարյուրավոր շինություններ։ Մինչև 1973 թվականը Լեմգոն եղել է շրջանի կենտրոնը, սակայն վարչական տարածքային բարեփոխումներից հետո մտավ Լիպեի տարածաշրջանի մեջ։

Ներկայումս, քաղաքը արվարձաններով համարվում է գյուղատնտեսական կենտրոն, կիսալեռնային տարածքին հատուկ պայմաններով։ Արդյունաբերության ամենակարևոր ոլորտներն են մետաղագործությունը, բժշկական ատամնաբուժական սենյակների համար նախատեսված գործիքները, մեքենաշինությունը, արդյունաբերական էլեկտրոնիկան, ինչպես նաև ծառայությունների ոլորտը։ Լեմգոյում տեղակայված է Արևելյան Վեստֆալիա-Լիպեի բարձրագույն դպրոցը (գիտահետազոտական համալսարան)։  Լեմգոն հայտնի է նաև Գերմանիայում `որպես դաշնային հանդբոլի լիգայի կարևորագույն կենտրոններից մեկը` TBV Lemgo: Ռեֆորմացիայի 500-ամյակի կապակցությամբ Լեմգոն դարձել է Եվրոպայի 13 եվրոպական երկրներից 62 քաղաքներից մեկը, որոնք ստացել են «Ռեֆորմացիայի եվրոպական քաղաք» կոչումը։

## Աշխարհագրություն

Քաղաքը բաժանված է 14 թաղամասերի։

## Ծանոթագրություններ

## Արտաքին հղումներ
* Официальная страница города Лемго: нем., рус.  (есть и другие языки)
* Официальная страница музея Hexenbürgermeisterhaus: нем., англ.  (есть и другие языки)
* Официальная страница музея «За́мок Браке»: нем. , англ. 

Կատեգորիա:Գերմանիայի քաղաքներ
Թորսի

**Թորսի** (), համայնք Ֆրանսիայում, որը գտնվում է Իլ դը Ֆրանս երկրամասում։ Դեպարտամենտը Սենա և Մարնան է։ Գտնվում է Թորսի կանտոնի կազմում։ Կոմունայի շրջանը Թորսին է։

Համայնքի INSEE ծածկագիրն է 77468:

Համայնքը գտնվում է Փարիզից մոտ 22 կիլոմետր արևելք, Մելյոնից` 35 կիլոմետր հյուսիս։

## Պատմություն
Առաջին անգամ` 868 թվականին բնակավայրը նշվեց որպես *Torciacum*, այնուհետև հայտնի դարձավ որպես *Torcy-le-Grand*, ապա *Torcy-en-Brie* և  վերջապես` Թորսի ։

## Բնություն և կլիմա
Թորսիում գերակշռում է բարեխառն կլիման։ Տարեկան ջերմաստիճանը հասնում է միջինը 650 միլիմետրի։

Ֆլորան և ֆաունան հարուստ են և բազմազան, ինչը պայմանավորված է անտառների և գետերի մեծ քանակությամբ։ Համայնքի տարածքում աճում է 167 բուսատեսակներ, որոնցից շատերը գտնվում են պաշտպանված վիճակում։

## Բնակչություն
Համայնքի բնակչությունը 2010 թվականին կազմել է 22 425 մարդ։

## Վարչություն

## Տնտեսություն
2007 թվականին 15 763 բնակչից աշխատունակ տարիքում (15-64 տարեկան) 11846-ը տնտեսապես ակտիվ էին, 3917-ը՝ ոչ ակտիվ (ակտիվության ցուցանիշը 75.2% է, 1999 թվականին՝ 76.6%): 11 846 բնակչից ակտիվ աշխատել են 10 527 մարդ (5223 տղամարդ և 5304 կին), 1319՝ եղել են գործազուրկ (629 տղամարդ և 690 կին)։ 3917 ոչ ակտիվների մեջ 1903-ը եղել են ուսանողներ, 720-ը՝ կենսաթոշակառուներ, 1294-ը պասիվ են եղել այլ պատճառներով:.

## Տեսարժան վայրեր
* Սուրբ Բարդուղիմեոս եկեղեցին (1863)։ Եկեղեցու մուտքի դռները պսակված են երեք նկարներով՝ «Թռիչք դեպի Եգիպտոս», «Հիսուսի մկրտությունը» և «Հիսուսն ու Սուրբ Պետրոսը»։
** Բրոնզե զանգը (1779)։ Զանգի վրա փորագրված արձանագրությունն է` *+ L’an 1779 j’ay este bénite par Mr Jacques Le Blanc curé de Torcy […]. Marque des fondeurs : I.B. Robelet et I.B. Burte m’ont faite.* Համարվում է պատմական հուշարձան 1942 թվականից
* Շարմեի դղյակը։ Կառուցվել է 1900-1908 թվականներին քաղաքապետ Ալֆոնսո Դուվալեի կողմից։

## Եղբայր քաղաքներ
* Լինգենֆելդ (Գերմանիա, 1972 թվականից)
* Գերվան (Շոտլանդիա, 1988 թվականից)

## Պատկերասրահ

Պատկեր:L'église Saint-Barthélémy de Torcy bâtie en 1863.JPG|Սուրբ Բարդուղիմեոս եկեղեցին
Պատկեր:Château des Charmettes.JPG|Շարմեի դղյակը
Պատկեր:Rue de Paris à Torcy.JPG|Փարիզյան փողոցը
Պատկեր:Torcy - Town Hall - 2.jpg|Քաղաքային վարչություն
Պատկեր:Torcy - École de musique et de danse.jpg|Երաժշտական դպրոց
Պատկեր:Centre de bouddhisme vietnamien au 6 route de Noisiel à Torcy.JPG|Վիետնամական բուդհայական կենտրոն


## Ծանոթագրություններ

## Արտաքին հղումներ
* 
* 

Կատեգորիա:Սեն է Մարնի համայնքներ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Կլանման սպեկտրալ գիծ

մինի|Անընդհատ սպեկտր
մինի|Կլանման գծեր(սպեկտր)
մինի|Ճառագայթման գծեր(սպեկտր)
**Կլանման սպեկտրալ գիծը **կամ **մութ սպեկտրալ գիծը **սպեկտրի առանձնահատկություն է,** **որն արտահայտվում է ճառագայթման որոշ էներգիայի շրջակայքում ինտեսիվության նվազմամբ։

Էլեկտրամագնիսական սպեկտրներում կլանման գծեր առաջանում են այն ժամանակ, երբ ճառագայթումն անցնում է համեմատաբար սառը թափանցիկ նյութով։ Ատոմները կարող են կլանել էլեկտրամագնիսական ճառագայթման միայն որոշակի հաճախության (էներգիայի) քվանտներ, իսկ հետո ճառագայթել դրանք կամայական ուղղությամբ։ Արդյունքում նյութի զանգվածը ցրում է ճառագայթումը տարբեր ուղղություններով որոշ հաճախականություններում, և նրանք չեն հասնում դիտորդին․ սպեկտրում առաջացնում են մութ տիրույթներ՝ գծեր։ Նմանապես ճառագայթման սպեկտրալ գծերը այն տիրույթներն են, որտեղ հաճախությունները ոչ թե ցրվում են, այլ ընդհակառակը՝ ուժեղանում, և սարքը գրանցում է մեծ ինտեսիվությամբ գծեր։ 

Սպեկտրալ գծերը անմիջականորեն կախված են ատոմներից, և օգտագործվում են տեսականում ցանկացած նյութի կամ մարմնի, որի միջով լույս է անցնում (ավելի հաճախ օգտագործվում է գազ)՝ քիմիական բաղադրությունը պարզելու համար։ Սպեկտրալ գծերը լայնորեն կիրառվում են աստղերի և տիեզերքում այլ հեռու օբյեկտների (որոնց անմիջական ուսումնասիրումն անհնար է) քիմիական բաղադրությունը պարզելու համար։

## Ծանոթագրություններ

Կատեգորիա:Սպեկտրասկոպիա
Մաքսիմիլիանո Մեսա

**Մաքսիմիլիանո Մեսա** (, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Ինդեպենդիենտեի և Արգենտինայի ազգային հավաքականի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Խիմնասիա ի Էսգրիմա
Մեսան Խիմնասիա ի Էսգրիմայի ակադեմիայի սան է։ Իր պրոֆեսիոնալ դեբյուտը նշեց 2012 թվականի դեկտեմբերի 10-ին՝ Դեպորտիվո Մերլոյի դեմ խաղում։ 2012-13 մրցաշրջանում նա 14 հանդիպում անցկացրեց Պրիմերա B-ում՝ օգնելով իր թիմին տեղափոխվել Արգենտինայի բարձրագույն դիվիզիոն։ Արգենտինայի առաջնությունում իր առաջին հանդիպումը անցկացրեց 2013 թվականի օգոստոսի 4-ին՝ Ռիվեր Փլեյթի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 6-ին՝ Վելես Սարսֆիլդի դեմ խաղում։ 2014 թվականի ապրիլի 13-ին՝ Արսենալ Սարանդիի դեմ խաղում նա դարձավ դուբլի հեղինակ՝ օգնելով իր թիմին հաղթել 2-0 հաշվով։ 2016 թվականի մայիսի 9-ին արգենտինացին դուբլ ձևակերպեց Ինդեպենդիենտեի դեմ խաղում։ Խիմնասիա ի Էսգրիմայի առաջին թիմի կազմում Մեսան անցկացրեց 108 հանդիպում՝ դառնալով 12 գոլի հեղինակ։

### Ինդեպենդիենտե
2016 թվականի սեպտեմբերի 18-ին՝ Խիմնասիայի կազմում առաջնությունում 100-րդ հանդիպումը անցկացնելուց հետո Մեսան 4 տարվա պայմանագիր կնքեց Ինդեպենդիենտեի հետ։ Իր դեբյուտը ակումբի կազմում նշեց սեպտեմբերի 22-ին՝ Հարավամերիկյան գավաթի Շապեկոենսեի դեմ խաղում։ Իր առաջին գոլը խփեց դեկտեմբերի 11-ին՝ Կոլոնի դեմ խաղում։ Հարավամերիկյան գավաթի 2017 թվականի խաղարկությունում Մեսան անցկացրեց 11 հանդիպում՝ դառնալով 3 գոլի ու 3 գոլային փոխանցման հեղինակ՝ օգնելով իր թիմին հաղթել մրցաշարը։ 2018 թվականին նա մասնակցեց Ռեկոպա Սուդամերիկանայի Գրեմիոյի դեմ խաղերին, սակայն Ինդեպենդիենտեն պարտվեց հետխաղյա 11-մետրանոցների հարվածաշարում։

## Միջազգային կարիերա
2018 թվականի մարտին Մեսան առաջին անգամ հրավիրվեց Արգենտինայի ազգային հավաքական՝ Իսպանիայի և Իտալիայի դեմ խաղերի համար։ Իր դեբյուտը ազգային հավաքականի կազմում նշեց մարտի 27-ին՝ Իսպանիայի դեմ ընկերական խաղում, որում Արգենտինան պարտվեց 6-1 հաշվով։

2018 թվականի մայիսին Մեսան ընդգրկվեց Արգենտինայի՝ աշխարհի առաջնության համար վերջնական կազմում։ Իր դեբյուտը առաջնությունում նշեց հունիսի 16-ին՝ Իսլանդիայի դեմ խաղում՝ հանդիպումը սկսելով թիմի մեկնարկային կազմում և խաղի 84-րդ րոպեին փոխարինվելով Գոնսալո Իգուաինի կողմից։ Հունիսի 21-ին Մեսան մասնակցեց Խորվաթիայի դեմ ամբողջ խաղին, սակայն Արգենտինան պարտվեց 3-0 հաշվով։

## Կարիերայի վիճակագրություն
### Ակումբային վիճակագրություն
*2018 թվականի հունիսի 25-ի դրությամբ*

### Միջազգային վիճակագրություն
*2018 թվականի հունիսի 25-ի դրությամբ*

## Նվաճումներ
### Ակումբային
**Ինդեպենդիենտե**

* Հարավամերիկյան գավաթ․ 2017

## Ծանոթագրություններ

## Արտաքին հղումներ
* Մեսայի պաշտոնական Ինստագրամի էջը
* Մեսան transfermarkt-ում
* Մեսան soccerbase.com-ում
* Մեսան WhoScored.com կայքում
* Մեսան Ինդեպենդիենտեի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Խիմնասիա ի Էսգրիմա Լա Պլատայի ֆուտբոլիստներ
Կատեգորիա:Մոնտեռեյի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ուելսի ազգային թատրոն

**Ուելսի ազգային թատրոն**, անգլալեզու ազգային թատրոն Ուելսում, Մեծ Բրիտանիայի ամենաերիտասարդ ազգային թատրոնը։
Այն իր գործունեությունն սկսել է որպես առցանց համայնք 2009 թվականի մայիսին, և կազմակերպության առաջին թատերաշրջանը հայտարարվել է նույն տարվա նոյեմբերի 5-ին։ Առաջին բեմադրությունը ներկայացվել է 2010 թվականի մարտին։ 
Ուելսի ազգային թատրոնը հայտնի է մի քանի փաստերով.
* այն աշխատում է տեղական համայնքների հետ,
* բեմադրություններում թվային աշխատանք օգտագործող առաջին թատրոններից է,
* աշխատում է միջազգայնորեն ճանաչված դերասանների ու ընկերությունների հետ։

Թատրոնն աշխատում է անգլերեն լեզվով, միջազգային հարթակներում և նպատակ ունի ուժեղ համագործակցություն ձևավորել նաև Ուելսից դուրս գտնվող արվեստագետների ու հանդիսատեսի հետ։

2003 թվականին հիմնված Ուելսի ազգային վալլիական թատրոնը համարվում է Ուելսի ազգային թատրոնի քույր-թատրոն։
Թատրոնի հիմնադիր գեղարվեստական ղեկավարն ու գործադիր տնօրեն Ջոն ՄքԳրաթը 2016 թվականին փոխարինվել է Քալի Թիարայի կողմից։

## Նշանակալի բեմադրություններ
* **Պարսիկներ** () (2010)
* Թատրոնի առաջին թատերաշրջանն ավարտվել է **Կիրք** () (2011) բեմադրությամբ, որը բեմադրել և գլխավոր դերում խաղացել է Միշել Շինը
* **Բրադլի Մաննինգի ծայրահեղականացումը** () (2012)
* **Փորձը կատարյալ է դարձնում**  (2013)
* **Մամետց** () (2014)
* **Հավաք** (), բեմադրվել է Սնոուդոն լեռան վրա և ներկայացրել ոչխարների ամենամյա հավաքը սարի վրա
* **Crouch, Touch, Pause, Engage** (2015), նոր վերբատիմ պիես, հեղինակը Ռոբին Սոանս է 
* **Ռոալդ Դալի անսպասելի քաղաքը** () (2016)

## Ծանոթագրություններ

## Արտաքին հղումներ
* National Theatre Wales Community 

Կատեգորիա:Ազգային թատրոններ
Կոկո (գորիլա)

**Կոկո** (հապավում Հանաբիկո () անունից, բառացի՝ «հրավառության զավակ», հուլիսի 4, 1971 - հունիսի 19, 2018), էգ գորիլա, որը մասնագետ Ֆրանսին Պատերսոնի օգնությամբ, Սթենֆորդի համալսարանի գիտնականների հետազոտական նախագծի արդյունքում սովորել է ամերիկյան ժեստերի լեզվի՝ ամսլենի ավելի քան հազար ժեստ և լսելով հասկանալ ավելի քան երկու հազար անգլերեն բառ։

## Կենդանու ունակությունները
Պնդումներ կան, թե Կոկոյի ինտելեկտի գործակիցը (IQ) տատանվել է 70-95 սահմաններում։

Նա կարողացել է կատակել և նկարագրել իր զգացմունքները՝ տխրությունը, դժգոհությունը։ Կոկոյի ամենահայտնի կատակը իրեն «լավ թռչնակ» անվանելն էր։ Ասելով, որ ինքը կարող է թռչել, նա հետո խոստովանել է, որ դա կատակ էր։ Երբ նրա ընկեր գորիլա Մայքլը պոկել է Կոկոյի կտորից տիկնիկի ոտքը, Կոկոն նրան ժեստերի լեզվով անվանել է «կեղտոտ, վատ արտաքնոց»։ Կոկոն շատ լավ հասկացել է, թե ինչ են անցյալն ու ապագան։

Նրան հասանելի են եղել «թախիծ» և «երևակայություն» վերացական հասկացությունները։ Տեսնելով լկամը բերանում ձիուն՝ Կոկոն ցույց է տվել «ձին տխուր է», հավելելով՝ «ատամները»։ Կոկոն կարողացել է ցույց տալ, երբ որևէ տեղը ցավել է և անգամ կարողացել է ցույց տալ ցավի ուժգնության աստիճանը։ Նա գերադասել է դիմանալ ցավին, քանի դեռ այն շատ չի սաստկացել։ Կոկոն չի սիրել լողանալ տաշտակում, և տեսնելով լոգարան տարվող այլ գորիլայի, ցույց է տվել․ «ես այնտեղ լալիս եմ»։

Նա այն քիչ կենդանիներից է եղել, որն այլ կենդանի ընկերակիցներ է ունեցել՝ 1984 թվականից դաստիարակել է կատվի ձագերի։

Կոկոն իր ծննդից՝ 1971 թվականի հուլիսի 4-ից մինչև մահ, հիմնականում ապրել է Կալիֆորնիայի Վուդսայդ բնակավայրում։

Մահացել է Կալիֆորնիայում 2018 թվականի հունիսի 19-ին՝ քնի մեջ։

## Հետազոտության քննադատություն
Գիտական հասարակություն քննադատում է հետազոտությունը, փաստելով, որ Կոկոյի մասին հրապարակումները սովորաբար հայտնվել են հանրամատչելի մամուլում, իսկ գիտական աշխատանքները քիչ են եղել։

## Ծանոթագրություններ
Ֆուձի լեռան 36 տեսարան

**«Ֆուձի լեռան 36 տեսարան»** (), նկարիչ Կացուշիքա Հոքուսայի` փայտի վրա արված գունավոր 46 փորագրություններից բաղկացած շարք։ Բոլոր փորագրությունների վրա, ներառյալ ամենահայտնի «Կանագավայի մեծ ալիք» նկարը, առկա է Ճապոնիայի սրբազան լեռան` Ֆուձիյամայի պատկերը։

## Ստեղծման պատմություն
Այս նկարաշարի առաջին ուրվանկարները Հոքուսայը ստեղծել է 1830 թվականին, երբ նա 70 տարեկան էր։ Հոքուսայը հենց ամենասկզբից գիտակցել է իր  փորագրությունների կարևորությունը. իր «Ֆուձի լեռան 36 տեսարան» գրքի նախաբանում նա գրել է, որ 70 տարում ստեղծած իր ոչ մի գործ չի կարող համեմատվել շարքի հետ։ Ամեն դեպքում, և' ինքը, և' շարքի հրատարակիչ Նիսիմուրա Յոխատին զարմացած էին շարքի հաջողությամբ։

Ի սկզբանե նախատեսված էր 36 փորագրություն։ Ֆուձին դրանցում պատկերված է դիմային, այսինքն` Էդոյի կողմից (այժմ` Տոկիո), այդ իսկ պատճառով փորագրությունները կոչվել են «օտոմե Ֆուձի» (բառացի` դիմային կողմից)։

Արդեն 1830 թվականի վերջերին հրատարակչությունը հայտնել է Ֆուձի լեռան 100 տեսարանի թողարկման մասին, սակայն դրանցից լույս են տեսել միայն տասը (1831-1832 թվականներին), ինչի հետևանքով շարքը բաղկացած է 46 էջից։ Այս 10 փորագրություններում լեռը գերազանցապես պատկերված է արևմտյան կողմից, ինչի պատճառով դրանք կոչվում են «ուրա Ֆուձի» (բառացի` հակառակ կողմից)։ Սկզբնական 36 էջերում պատկերների ուրվագծերն արված են կապույտով, իսկ ավելացված 10 էջերում` սև գույնով, ինչն ամբողջովին փոխում է փորագրությունների գունային գամման։

## Ցուցակ
Ներկա ցուցակը կազմված է այն նույն հերթականությամբ, որը սովորաբար կիրառվում է արվեստագիտական գրականության մեջ։

## Հետաքրքրիր փաստեր
* Ֆուձի լեռան պատկերումն առաջին անգամ ի հայտ է եկել հոգևորական Իպենի կյանքը ներկայացնող թղթագլանների շարքում (1239-1289), ապա Ռիմպայի նկարչական դպրոցի նկարիչների աշխատանքներում։ «Ֆուձիի 100 տեսարան» շարք ստեղծել են նաև Տայգայի (1723-1776) և Բունտյոյի (1763-1840) նկարիչները։
* Կացուշիքա Հոքուսայը ստեղծել է նաև Ֆուձիին նվիրված «Ֆուձիի 100 տեսարան» փորագրությունների շարք։ Այն ալբոմի տեսքով հրատարակվել է 1834 թվականին։
* Ուտագավա Հիրոշիգեն 1854-1858 թվականներին ստեղծել է համանուն շարք` «Ֆուձիի 36 տեսարան»։
* Ֆանտաստ գրող Ռոջեր Ժելյազնին գրել է «Հոքուսայի վրձնին պատկանող Ֆուձի լեռան 24 տեսարան» պատմվածքը (ընդգկված է «Սառնամանիք և կրակ» ժողովածուում)։ Գլխավոր հերոսուհին մահացող կին է, ով ուխտագնացություն է կատարում Ֆուձիյամա` առաջնորդվելով Հոքուսայի փորագրություններով։

## Ծանոթագրություններ

## Արտաքին հղումներ
* Կացուշիքա Հոքուսայ (1760-1849)։ Հոքուսայը և ուկիյո-է բնանկարները

Կատեգորիա:Ճապոնիայի արվեստ
Կատեգորիա:Ճապոնիայի կերպարվեստ
Կատեգորիա:Ճապոնիայի մշակույթ
Պոստմինիմալիզմ

**Պոստմինիմալիզմ**, արվեստաբանական եզրույթ, որը շրջանառության մեջ է մտել 1970-ական թվականների սկզբին արվեստի տարբեր ոլորտներում մինիմալիզմից տարբերվող հատուկ միտումը նկարագրելու համար, ինչպես այն զարգացնելու (ձևական գեղեցկության նկատմամբ հակվածության պահպանմամբ), այնպես էլ հաղթահարելու համար (ձգտելով առավել լայն իմաստային ամբողջացմամբ)։

Այդ եզրույթը առավել հաճախ օգտագործվում է՝ բնութագրելու երաժշտության և գեղարվեստում համապատասխան ուղղությունները, չնայած կարող է օգտագործվել աև ցանկացած այլ ոլորտում, որը լայնորեն կիրառում է մինիմալիստական տեխնիկաներ։

## Երաժշտության մեջ
Երաժշտական քննադատ և հրապարակոս Քայլ Գանը (Kyle Gann) օգտագործում է *պոստմինիմալիզմ* եզրույթը՝ բնութագրելու այն երաժշտական ոճը, որը տարածում է գտել 1980-1990-ական թվականներին և նկարագրվում է հետևյալ գծերով.

* ողջ ստեղծագործության ընթացքում հավասարաչափ ռիթմիկ զարկում,
* դիատոնիկ բարձրաձայնային նյութ, 
* դինամիկայի հավասարաչափություն, ինչպես ուժեղ կուլմինացիաների, այնպես էլ ընդգծված զգայունության բացակայություն,

Մինիմալիստիկ տեխնիկաները տարածված են նաև պոստմինիմալիզմում, չնայած և նրան հատուկ փոփոխված ձևով։ Բացի այդ՝ այս ոճը հայտնի է փոփ և ժողովրդական երաժշտության ներառմամբ։

### Երգահաններ
* Լուի Անդրիսեն
* Գլեն Բրանկա
* Ռիթ Չիթհեմ
* Բեն Ֆրոսթ
* Քևին Վոլանս
* Ֆիլ Նիբլոք
* Ռիչի Հոթին
* Մայքլ Նայման
* Մաքս Ռիխտեր
* Միխայիլ Չեկալին
* Պավել Կարմանով
* Անտոն Բատագով
* Վլադիմիր Մարտինով

## Ծանոթագրություններ

## Արտաքին հղումներ
* A Discography of Postminimal, Totalist, and Rare Minimalist Music (By Kyle Gann)
* ''Յուրի Հանոն.'' «Մինիմալիզմ՝ մինչև մինիմալիզմը» 

Կատեգորիա:Ժամանակակից արվեստ
Ֆրանսիայի լեզուներ

**Ֆրանսիայի լեզուներ**, Ֆրանսիայում գործածվող ոչ պաշտոնական լեզուներ, այդ թվում՝ ֆրանսերեն, որը համարվում է ամենատարածված և երկրի միակ պաշտոնական լեզուն։ Ֆրանսիայում մյուս լեզուները բաժանվում են տարածաշրջանային լեզուների և ներգաղթյալների լեզուների։

## Կարգավիճակ
Ֆրանսիայի պետական լեզուն ֆրանսերենն է (համաձայն Ֆրանսիայի Սահմանադրության 2-րդ հոդվածի), և կառավարությունը պարտավոր է օրենքով  օգտագործել հիմնականում ֆրանսերենը։ Բացի այդ, կառավարությունը պահանջում է, որ առևտրային գովազդներն ու հայտարարությունները գրվեն մատչելի  ֆրանսերենով (թեև արգելված չէ, դրա հետ միասին նաև այլ լեզուներով ներկայացնել), սակայն չի պահանջում ֆրանսերենի օգտագործումը ոչ առևտրային հրապարակումներում։

Բերնար Չերկվիլի կառավարության համար գրված 1999 թվականի զեկուցման մեջ առանձնացվում են 75 լեզուներ, որոնք կարող են պաշտոնական ճանաչում ստանալ տարածաշրջանային և փոքրամասնությունների լեզուների վավերացման դեպքում։ Դրանցից 24-ը Ֆրանսիայի եվրոպական մասի բնիկ լեզուներն են, իսկ մնացածը ՝  ներգաղթյալների լեզուները։

«Ֆրանսիայի լեզուներ» հասկացությունն արդեն ճանաչում է ձեռք բերել և օգտագործվում է վարչակազմի կողմից, սակայն նրանցից ոչ մեկը դեռևս չի ստացել որեէ պաշտոնական կարգավիճակ։

Որոշ տարածաշրջանային լեզուներ կոչվում են «պատուա» (, որը նշանակում է բարբառ, ժարգոն), չնայած նրան, որ այն համարվում է նսեմացուցիչ արտահայտություն։

## Կրթություն
2001 թվականի ապրիլին Ֆրանսիայի կրթության նախարար Ժակ Լանգը պաշտոնապես ճանաչեց, որ Ֆրանսիայում տարածաշրջանային լեզուներն ավելի քան երկու դարերի ընթացքում ընկճված վիճակում են գտնվել և հայտարարեց, որ ֆրանսիական դպրոցներում թույլատրվում է երկլեզու կրթություն։

## Վիճակագրություն
1999 թվականի մարդահամարի ընթացքում Ֆրանսիայի Ազգային վիճակագրության և տնտեսական հետազոտությունների ինստիտուտը ընտրական հարցազրույց անցկացրեց Ֆրանսիայի եվրոպական մասում, 380.000 չափահասների հետ՝ իրենց ընտանեկան կարգավիճակի վերաբերյալ։ Հարցերից մեկն այն էր, թե ծնողներն ինչ լեզվով են խոսել իրենց հետ, մինչև նրանց հինգ տարեկան դառնալը։ Սա Ֆրանսիայում տարբեր լեզուներ կրողների առաջին լուրջ ուսումնասիրությունն է եղել։ Արդյունքները հրապարակվել են  *Enquête familiale, Insee*  - ում։

## Ծանոթագրություններ

## Արտաքին հղումներ
* Карта языков Франции 
* Этнологическое исследование Франции Ethnologue ()
* Генеральная делегация по французскому языку и языкам Франции :fr:DGLFLF 
** Справка DGLFLF о языках Франции  
* Досье по языковой ситуации, политике и законодательству Франции  Университет Лаваля ()

Կատեգորիա:Եվրոպայի լեզուներ
Կատեգորիա:Ֆրանսիայի լեզուներ
Կատեգորիա:Ֆրանսիայի մշակույթ
Արդյունաբերական էկոլոգիա

**Արդյունաբերական էկոլոգիան,** շրջակա միջավայրի և արդյունաբերության (ինչպես առանձին ձեռնարկությունների, այնպես և տեխնիկական ոլորտի) փոխազդեցությունն է, և հակառակը շրջակա միջավայրի պայմանների ազդեցությունն է՝ ձեռնարկությունների և նրանց համալիրների գործունեությանը։
250px|մինի

## Հիմնական օբյեկտներ
Շրջակա միջավայրում հիմնական օբեկտները առանձնացնում են արդյունաբերության ազդեցության հետրյալ գոտիները․

1․Օդ (մթնոլորտային օդ)

2․Ջուր (գրունտային, մակերևույթաին)

3․Հող

4․Աղմուկ, թրթիռ

5․Էներգետիկ ազդեցություն

*էլեկտրամագնիսական
*ճառագայթային

Հիմնված նշված գոտիների վրա դիտարկվում է ձեռնակությունների տեխնոլոգիական գործընթացների ազդեցությունը շրջակա միջավայրում փոքրացնելու նպատակով։

Մաքրող համակարգի ներդրման, շրջակա միջավայրի մոնիտորինգի, շրջակա միջավայրի աղտոտման տուգանքների արդյունքում տեսանելի է, որ ձեռնարկություննների վրա ավելի էժան է նստում տուգանքների վճարումը։
Սրա հետ կապված ինժեներ-էկոլոգների հիմնական գործունեությունը ձեռնարկությունների վրա(որոնց համար արդյունաբերական էկոլոգիան հանդիսանում է հիմնական կարգապահությունը)ավարտվում է վերահսկող կազմակերպությունների հետ պայքարով։ Դա հանգեցնում է Ռուսաստանի գործող օրենսդրությունը անհրաժեշտության դեպքում մանրամասնորեն իմանալուն։ 
Այս առարկայի վերջին հրատարակությունը հիմնականում դիտարկում է ձեռնարկության էկոլոգիական հիմնական փաստաթղթերի փաթեթը(եթե հաշվի չառնել վիճակագրական տվյալները այն մասին թե ինչպես ամեն ինչ վատ է, ինչ կարելի է գտնել այդ առարկային ուղեկցող այլ աղբյուրներում)։

## Ձեռնարկության կենսական շրջափուլ
Այս աղբյուրի հետ կապված ձեռնարկության կենսական շրջափուլը բաժանվում է մի քանի փուլերի․

# ձեռնարկության կառուցման մտադրություն,
# ձեռնարկության շինարարություն,
# ձեռնարկության գործունեություն,
# ձեռնարկության կատարելագործում,
# ձեռնարկության լուծարում։

Այս փուլերից յուրաքանչյուրը բավականին մանրամասնորեն կանոնակարգված է օրենսդրությունում։Յուրաքանչյուր փուլ ուղեկցվում է փաստաթղթերի իր փաթեթով։

Շրջակա միջավայրի վրա ազդեցության գնահատման պրոցեդուրա
Ձեռնարկության նախագիծ (պարտադիր բաժին «Շրջակա միջավայրի պահպանություն»)

Փաստաթղթերի փաթեթ

# Առավելագույն թույլատրելի վերականգնում
# Առավելագույն թույլատրելի արտանետումներ
# Թափոնների արտադրության ստանդարտների նախագիծ և դրանց տեղավորման սահմանափակումներ
# Ամենամյա արտանետումների և վերականգնումների համալիր
# Վտանգավոր թափոնների կառավարման լիցենզիա
# Վտանգավոր արտանետումների անձնագրեր
# Պայմանագրեր ընդունող կազմակերպությունների հետ

## Ծանոթագրություններ

## Գրականություն
* 
# Промышленная экология: Учебное пособие / Под ред. В. В. Денисова. — М: ИКЦ Март, 2007

Կատեգորիա:Շրջակա միջավայրի պաշտպանություն
Հոբելյանական կամար (Կազան)

**Հոբելյանական կամար** (, *«Կարմիր դարպասներ»*),  հուշային կառույց, որն ընդգրկված է Կազան քաղաքի Պետրովի անվան այգու համալիրի կազմում։ Ունի հանրապետական  նշանակության պատմության և մշակույթի հուշարձանի կարգավիճակ (համաձայն Թաթարստանի նախարարների խորհրդի № 599, 601 որոշման):

## Պատմություն
Հոբելյանական կամարը կառուցվել է 1888 թվականին ճարտարապետ Կոտելովի նախագծով։ Կամարի շինարարությունը նվիրված էր Կազանի վառոդի գործարանի 100-ամյակին։ Վերնաճակատին մակագրություն կա «1788 ЛѢТЪ 1888», ինչպես նաև Եկատերինա II-ի (որի իշխանության օրոք հիմնադրվել է գործարանը) և Ալեքսանդր III-ի (որի օրոք կառուցվել է գործարանը) անվանագրերը։ 1988 թվականին կամարը վերակառուցվել է։

## Նկարագրություն
Կամարը ստեղծվել է տոնական հաղթական ձևերով կարմիր-սպիտակ գույներով, ինչի պատճառով այն կոչվում է նաև Կարմիր դարպասներ։ Համարվում է Կիրովսկի շրջանի խորհրդանիշերից մեկը։ Կամարի տեսողական շարունակությունը ծառուղին է (այժմ `Բոգատիրյովի փողոց), որը տանում է դեպի գործարան։

## Ծանոթագրություններ

Կատեգորիա:Կազանի շենքեր և կառույցներ
Կատեգորիա:Կազանի տեսարժան վայրեր
Կատեգորիա:Կամարներ
Սուրբ Երրորդության եկեղեցի (Տարասկովո)

**Սուրբ Երրորդության Համացարիցինյան վանք** (), Ռուս ուղղափառ եկեղեցու Նիժնի Տագիլի թեմի եկեղեցի, որը գտնվում է Սվերդլովսկի մարզի Տարասկովո գյուղում։

## Պատմություն
Քարե միաբեմ եկեղեցի Տարասկովո գյուղում, կառուցվել և օծվել է 1906 թվականին։ Նախկինում նրա տեղում եղել է Սուրբ Հոգու փայտե եկեղեցին։ Նորակառույց աղյուսե եկեղեցին օծվել է Սուրբ Երրորդության անվամբ։ 1934 թվականին եկեղեցին փակեցին, 1989 թվականին այն վերադարձվեց Ռուս ուղղափառ եկեղեցուն։ 2002 թվականի դեկտեմբերի 31-ին Սուրբ Երրորդության եկեղեցուն կից ստեղծվում է միանձնուհիների համայնք, իսկ  2003 թվականի հոկտեմբերի 6-ին Սուրբ Սինոդի օրհնությամբ Տարասկովո գյուղում բացվում է արական վանական միաբանություն։

2003 թվականի նոյեմբերին  Սուրբ Երրորդության եկեղեցին օծվեց արքեպիսկոպոս Վիկենտիի կողմից։

## Սրբություններ
2000 թվականից Սուրբ Երրորդության եկեղեցում է գտնվում Աստվածամոր սրբապատկերը, որի հրաշագործության և գրավչության շնորհիվ ապահովվում է ուխտավորների մեծ հոսք Տարասկովո գյուղ։

Հավատացյալների շրջանում հայտնի են և մեծ հարգանք են վայելում Տարասկովո գյուղի բուժիչ աղբյուրները, որոնցից հատկանշական է ջրհորը, «Վսեցարիցա» սրբապատկերի  պատվին, որը գտնվում է մենաստանի ցանկապատի տարածքում։ Այս աղբյուրի վրա 2004 թվականին արքեպիսկոպոս Վիկենտիի օրհնությամբ կառուցվեց փոքրիկ փայտե եկեղեցի նվիրված «Վսեցարիցա» սրբապատկերի պատվին։

## Ծանոթագրություններ

## Արտաքին հղումներ
* (ВИДЕО) СВЯТО-ТРОИЦКИЙ мужской монастырь село ТАРАСКОВО
* постановление синода РПЦ

Կատեգորիա:2003 հիմնադրումներ Ռուսաստանում
Կատեգորիա:Սվերդլովսկի մարզի եկեղեցիներ
Սիմֆոնիա № 9 (Շուբերտ)

**Սիմֆոնիա № 9 Դո մաժոր**, համարվում է ավստրիացի կոմպոզիտոր Ֆրանց Շուբերտի ամենահայտնի և ամենակատարվող  ստեղծագործությունը։

## Ստեղծման պատմություն
մինի|Շուբերտի նամակը սիմֆոնիայի վերաբերյալ

Իր վերջին սիմֆոնիան Շուբերտը գրել է 1825 թվականին, կոմպոզիտորը այն թվագրել է 1828 թվականի մարտին. Իր կառուցվածքով այն առավել ավանդական է քան «Անավարտը», սակայն տևողությամբ գերազանցում է անգամ Բեթհովենի 9-րդ սիմֆոնիային, և հիմք է հանդիսանում Անտոն Բրուքների կողմից շարունակություն ստացած էպիկական սիմֆոնիայի համար։
 
Հեղինակի կենդանության օրոք այն չի հրատարակվել և հանրային կատարում չի ունեցել։ Միայն Շուբերտի մահվանից տաս տարի անց, 1838 թվականին, Ռոբերտ Շումանը պարտիտուրան գտավ կոմպոզիտորի եղբոր թղթերի մեջ։ Առաջին անգամ այն հնչեց Գևանդհաուզերի նվագախմբի կատարմամբ, Ֆելիքս Մենդելսոնի ղեկավարությամբ 1839 թվականի մարտի 21-ին Լայպցիգում։

## Ստեղծագործության կառուցվածքը
Սիմֆոնիան գրված է չորս մասից, դասական սիմֆոնիայի կառուցվածքին համապատասխան․

# *Andante — Allegro ma non troppo*
# *Andante con moto*
# *Scherzo. Allegro vivace — Trio*
# *Allegro vivace*

## Թատրոնում
Սիմֆոնիայի վերջաբանի հիման վրա խորեոգրաֆ Ուիլյամ Ֆորսայթը բեմադրել է «Հրճվանք ճշմարտության գլխավերևում» նեոդասական մինի բալետը՝ երկու պորողի և երեք պարուհու համար։ Պրիմիերան կայացել է 1996 թվականի հունվարի 20-ին Ֆրանկֆուրտի բալետի արտիստների կատարմամաբ։ 2004 թվականին այն մտավ Մարինյան թատրոնի խաղացանկ Նոա Հելբերի բեմադրմամբ։

## Ծանոթագրություններ

Կատեգորիա:Սիմֆոնիաներ
Կատեգորիա:Ֆրանց Շուբերտի ստեղծագործություններ
Երկրապահ կամավորականների միություն

**Երկրապահ կամավորականների միություն** (*Երկրապահ, ԵԿՄ*), հասարակական կազմակերպություն, որը գրանցված է Հայաստանում։ Հիմնադրել է Վազգեն Սարգսյանը 1993 թվականի հուլիսին։ Ի սկզբանե ԵԿՄ-ին կարող էին անդամագրվել հայկական կողմից Արցախյան պատերազմի մասնակիցները, սակայն հետագայում հասարակական կառույցին սկսեցին անդամագրվել նաև քաղաքացիներ, որոնք չեն մասնակցել պատերազմին։

Ըստ հարավկովկասյան հակամարտությունների բրիտանացի վերլուծաբան Թոմաս դե Վաալի՝ Երկրապահ կամավորականների միությունը 1994 թվականից հետո դարձել է Հայաստանի ամենուժեղ կազմակերպությունը, որը մշտապես մասնակցել է ներքաղաքական գործընթացներին՝ պաշտպանելով գործող իշխանություններին (ղեկավարությամբ Լևոն Տեր-Պետրոսյանին, Ռոբերտ Քոչարյանին, Սերժ Սարգսյանին)։

Երկրապահ կամավորականների միության հասցեին տարբեր ժամանակներում հնչել են քաղաքական հաշվեհարդարներ կատարելու, Մարտի 1-ի իրադարձություններին ցուցարարների նկատմամբ բռնություններ իրականացնելու, հայաստանյան ընտրություններին գործող իշխանությունների համար ընտրակեղծիքներ կազմակերպելու, Հայաստանի զինված ուժերի զենք, զինամթերքն ու սննդամթերքը յուրացնելու մեղադրանքներ։

ԵԿՄ-ն այսօր եռասերունդ կառույց է, որն իր «Երիտասարդ երկրապահ» և «Պատանի երկրապահ» կառույցների միջոցով իրականացնում է նոր սերնդի հայրենասիրական ոգով դաստիարակությունը։ «Պատանի երկրապահ» ակումբի ուսումնամարզական ամառային ճամբարում յուրաքանչյուր սեզոնին հանգստանում են պատանիներ և աղջիկներ ինչպես Հայաստանից, այնպես էլ Արցախից և սփյուռքից։

## Պատմություն
Հիմնադրման օրվանից մինչև 1999 թվականի հոկտեմբերի 27-ը ԵԿՄ նախագահ է եղել Վազգեն Սարգսյանը, ով հետագայում հռչակվել է որպես ԵԿՄ «հավերժ նախագահ»։ Նրա սպանությունից հետո՝ նույն թվականին միության 4-րդ համագումարում նախագահ է ընտրվել Մանվել Գրիգորյանը, ով կառույցը ղեկավարել է մինչև 2018 թվականի հունիսի 24-ը։ Նրա ձերբակալությունից հետո վարչության արտահերթ նիստը դադարեցրեց Մանվել Գրիգորյանի լիազորությունները։

2019 թվականի ապրիլի 7-ին «Երկրապահ կամավորականների միություն» հասարակական կազմակերպության 12-րդ արտահերթ համագումարում միաձայն Քաղաքացիական պայմանագիր կուսակցության վարչության ղեկավար, Սասուն կամավորական ջոկատի հրամանատար, Ազգային ժողովի պատգամավոր Սասուն Միքայելյանը ընտրվեց ԵԿՄ վարչության նախագահ։

## Ծանոթագրություններ

Կատեգորիա:1993 հիմնադրումներ Հայաստանում
Կատեգորիա:Արցախյան պատերազմ
Պերճ Բուլբուլյան

**Պերճ Բուլբուլյան** (), ծագումով հայ ամերիկացի գրող։

## Կենսագրություն
Ծնվել է Մեքսիկայում, մեծացել է Դել Ռեյ տարածաշրջանի ֆերմաներից մեկում։ Երկրորդ համաշխարհային պատերազմի տարիներին նա ծառայել է Միացյալ Նահանգների ռազմածովային նավատորմում : Հաճախել է Ֆրեզնոյի նահանգային քոլեջ։ Շարունակել է իր կրթությունը Լոս Անջելեսի կալիֆոռնյան համալսարանում և 1950 թվականին ավարտել է փիլիսոփայության բաժինը բակալավրի կոչումով։ 1970-ականների ընթացքում նա եղել է Ֆրեզնոյի *Ազգային հողատարածք ժողովրդի համար* խմբակցության շարքային անդամների նախագահ (1974 թ.), նախկինում՝ *Արևմտյան ջրային աղբյուրների խորհուրդ*։ 1990 թվականին նա դարձել է «The Fresno Bee» թերթի խմբագիր և սկսել է աշխատել «Ֆրեզնոն հայերի համար» աշխատության վրա։ Նրա՝ «Սփյուռքի համայնքի պատմություն» (2000 թ.) գիրքը տպագրվել է Կալիֆորնիայի նահանգի համալսարանի կողմից 2001 թվականի նոյեմբերին։ Ֆրեզնոյի տպարանը ունեցավ գիտական կարևոր ուսումնասիրության ներդրում Ֆրեզնոյի հայկական համայնքի կյանքում։

## Ծանոթագրություններ

Կատեգորիա:Ամերիկահայ արձակագիրներ
Կատեգորիա:Ամերիկահայ գրողներ
Կատեգորիա:Մեքսիկահայ արձակագիրներ
Դավիթ Սանասարյան

**Դավիթ Տարոնի Սանասարյան** (), կուսակցական, քաղաքական և հասարակական գործիչ, զբաղեցրել է մի շարք պետական և քաղաքական պաշտոններ Հայաստանում։ Հայաստանի Պետական վերահսկողական ծառայության նախկին պետ (2018 թվականի մայիսից 2019 թվականի ապրիլ)։ Եղել է Ժառանգություն կուսակցության վարչության անդամ, Երևանի ավագանու անդամ։ 2018 թվականի մայիսի 21-ին Հայաստանի վարչապետ Նիկոլ Փաշինյանի հրամանագրով նշանակվել է Հայաստանի պետական վերահսկողության ծառայության պետի պաշտոնում։ 2021 թվականի ապրիլի 9-ին հիմնել է Ինքնիշխան Հայաստան կուսակցությունը։

2019 թվականի ապրիլի 18-ին Դավիթ Սանասարյանին մեղադրանք է առաջադրվել պաշտոնեական լիազորությունները չարաշահելու հոդվածով։ Նրա պաշտոնավարությունը ժամանակավոր դադարեցվել է Հայաստանի վարչապետի որոշմամբ։

## Կրթություն
Մասնագիտությամբ իրավագետ է։ Ավարտել է Եվրախորհրդարանի քաղաքական, ինչպես նաև Եվրոպայի դիվանագիտության ակադեմիայի դասընթացները։ Ուսանել է նաև ԱՄՆ Թաֆթսի համալսարանի և Ֆլետչերի իրավունքի և դիվանագիտության դպրոցում։

## Քաղաքական-հասարակական գործունեություն
### Հասարակական ակտիվություն
2018 թվականի մարտին մի խումբ քաղաքացիական ակտիվիստների հետ ստեղծել է «Մերժիր Սերժին» նախաձեռնությունը։

### Կուսակցական գործունեություն
#### Ժառանգություն կուսակցություն

2010 թվականին Ժառանգություն կուսակցության համագումարում Դավիթ Սանասարյանը ընտրվել է կուսակցության վարչության անդամ։ 2018 թվականի  նոյեմբերի 1-ին հայտարարել է, որ դուրս է գալիս Ժառանգություն կուսակցությունից ու միանում Քաղաքացիական պայմանագիր կուսակցությանը։

## Գործունեությունը պետական համակարգում
### Երևանի ավագանու անդամ
2013 թվականի մայիսին «Բարև Երևան» կուսակցությունների դաշինքի ցուցակով ընտրվել է Երևանի ավագանու անդամ։

### Պետական վերահսկողության ծառայության պետ
2018 թվականի մայիսի 22-ին վարչապետ Նիկոլ Փաշինյանի որոշմամբ նշանակվել է պետական վերահսկողական ծառայության պետ։

2019 թվականի ապրիլի 16-ին Դավիթ Սանասարյանը ներգրավվել է քրեական գործի մեջ որպես կասկածյալ։ Նրա նկատմամբ  խափանման միջոց է ընտրվել՝ ստորագրությամբ երկրից չհեռանալու մասին։

## Հետաքրքիր դրվագներ
Դավիթ Սանասարյանը 2018 թվականից սկսած իր գրավոր հրապարակումներից ու տեսաուղերձներից շատերն ավարտում է «սիրում եմ բոլորիդ» արտահայտությամբ, ինչը, ըստ նրա, անկախ ամեն ինչից պետք է ասել։

## Ծանոթագրություններ

Կատեգորիա:«Ժառանգություն» կուսակցության անդամներ
Կատեգորիա:Ժառանգություն կուսակցության նախկին անդամներ
Կատեգորիա:Հայ իրավագետներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Երկվալենտ

250px|մինի|աջից|Երկվալենտ
**Երկվալենտ,** գենետիկայում հոմոլոգ քրոմոսոմների զույգ, որոնք քրոմոսոմների կրկնապատկվելուց հետո մեյոզի ընթացքում հատուկ համալիրի տեսքով միացած են իրար հետ։ Մեյոզի ընթացքում (առաջին բաժանման պրոֆազ) ընթանում է սինապսիս՝ երկվալենտների գոյացման գործընթաց։ Օրգանիզմների մեծամասնության մոտ երկվալենտի կազմի մեջ մտնող յուրաքանչյուր քրոմոսոմ արդեն կրկնապատկված է և կազմված է երկու քրոմատիդներից։
   
Երկվալենտների գոյացմանը կարող է հաջորդել տրամախաչման միջոցով երկու հոմոլոգ քրոմոսոմների  վերախմբավորվումը (ռեկոմբինացիա)։ Քրոմոսոմները շարժվում են այնպես, որ վերախմվավորման ենթարկված հատվածներում մնում են իրար կապված։ Այդ կապերը ապահովում են սպիտակուցային համալիրները (սինապտոնեմային համալիրները), որոնք կազմված են ZIP1 կամ ZYP1 սպիտակուցից (տեսակից կախված)։

D. melanogaster և C. elegans մոդելային օրգանիզմներում սինապսիսից հետո ընթանում է վերախմբավորվում։ Մարդու, մկան, եգիպտացորենի, դրոժների, շուշանների և այլ օրգանիզմներում երկվալենտները գոյանում են ԴՆԹ-ի ռեպարացիայի և վերախմբավորման (ռեկոմբինացիայի) արդյունքում։
Վերախմբավորման (ռեկոմբինացիայի) արդյունքում առաջանում են խիազմներ, որոնք քրոմոսոմները պահում են իրար կպած սինապտիկ համալիրի քայքայումից հետո (մեյոզի առաջին պրոֆազի դիպլոտենա)։

Չզույգված քրոմոսոմներին, ի տարբերություն երկվալենտների, երբեմն ասում են ունիվալենտ։

## Գրականություն
* 
* Friedrich W. Stöcker, Gerhard Dietrich (Hrsg.): Brockhaus abc Biologie. 6. überarb. und erw. Auflage. VEB F. A. Brockhaus Verlag, Leipzig 1986, ISBN 3-325-00073-8.
* Clarence E. McClung: Chromatid. In: Kansas University Quarterly/A, Jg. 9 (1900), S. 78, The term ‘chromosome’ being..restricted to the units of the division figures, there remains no name for the parts composing these when they are compound, as in tetrads and diads… I should like, therefore, to propose the term ‘chromatid’ for each of these. Zitiert nach: Eintrag 'Chromatid' im Oxford English Dictionary, second edition 1989.
* James H. McGregor: Bivalent. In: Journal of Morphology, Jg. 15 (Suppl., (1899), S. 81, The only possibility of a true reduction..is by conceiving the chromosomes to be ‘bivalent’..and to assume that the halves of these bivalent chromosomes form new connections before the final mitosis. Zitiert nach: Eintrag 'Bivalent' im Oxford English Dictionary, second edition 1989.

## Ծանոթագրություններ

Կատեգորիա:Բջջային պարբերաշրջան
Կատեգորիա:Քրոմոսոմներ
Ռոբին Ուլսեն

**Ռոբին Պատրիկ Ուլսեն** (, ), դանիական ծագմամբ շվեդ ֆուտբոլիստ, իտալական «Ռոմա» ֆուտբոլային ակումբի և Շվեդիայի հավաքականի դարպասապահ։ 2016 թվականի Եվրոպայի և 2018 թվականի աշխարհի առաջնությունների մասնակից։

## Ակումբային կարիերա
[thumb|left|190px|Ռոբին Ուլսենը «[Մալմյո ՖԱ|Մալմյո» ակումբի կազմում]]
Ռոբինն իր կարիերան սկսել է շվեդական «Լիմհամն Բունկեֆլո», «Բունկեֆլո ՖՖ» և «Կլագսհամն» ակումբների կազմում։ 2012 թվականին Ռոբինը տեղափոխվել է «Մալմյո» ակումբ։ Հոկտեմբերի 1-ին՝ «Սյուրիանսկ» ակումբի դեմ խաղի ժամանակ, նա կատարել է իր նորամուտը Ալսվենսկան Լիգայում։ Ռոբինը «Մալմյո» ակումբի կազմում երկու անգամ նվաճել է Շվեդիայի Սուպերգավաթը և 2014 թվականին ճանաչվել է առաջնության լավագույն դարպասապահ։

2015 թվականի ամռանը Ռոբինը տեղափոխվել է հունական ՊԱՕԿ ակումբ՝ կնքելով երեք տարվա պայմանագիր։ Տրանսֆերի արժեքը կազմել է 650 հազար եվրո։ Օգոստոսի 23-ին «Քսանտի» ակումբի դեմ խաղի ժամանակ Ռոբինը կատարել է իր նորամուտը հունական Սուպերլիգայում։

2016 թվականի սկզբին նա վարձավճարային հիմունքներով տեղափոխվել է «Կոպենհագեն» ակումբ։ Փետրվարի 28-ին  [«[Էսբերգ ՖԱ|Էսբերգ]]» ակումբի դեմ խաղի ժամանակ նա կատարել է իր նորամուտը դանիական Սուպերլիգայում։ Ռոբինը նոր ակումբի կազմում նվաճել է Դանիայի գավաթը։ Մրցաշրջանի վերջում մայրաքաղաքային ակումբի ղեկավարությունը գնել է ֆուտբոլիստին։ Տրանսֆերի արժեքը կազմել է 600 հազար եվրո, իսկ պայմանագիրը կնքվել է  չորս տարով։

## Միջազգային կարիերա
2015 թվականի հունվաի 15-ին Կոտ՛ Դիվուարի հավաքականի դեմ ընկերական խաղի ժամանակ Ռոբինը կատարել է իր նորամուտը Շվեդիայի հավաքականում։

2016 թվականի ամռանը Ուլսենն ընդգրկվել է հավաքականի հայտացուցակում՝ մասնակցելու Ֆրանսիայում անցկացվելիք Եվրոպայի առաջնությանը։ Մրցաշարի ընթացքում նա տեղ է զբաղացրել պահեստայինների նստարանին և այդպես էլ խաղադաշտ դուրս չի եկել։

2018 թվականի մայիսին ընդգրկվել է Շվեդիայի հավաքականի կազմում (23 մարդ)՝ մասնակցելու 2018 թվականի աշխարհի առաջնությանը։ Մրցաշարում նա մասնակցել է Հարավային Կորեայի, Գերմանիայի, Մեքսիկայի, Շվեյցարիայի և Անգլիայի հավաքականների դեմ խաղերին։

## Կարիերայի վիճակագրություն
### Ակումբային

### Միջազգային

## Ձեռքբերումներ
**Ակումբային**

 **«[[Մալմյո ՖԱ|Մալմյո]]»**
*  Շվեդիայի չեմպիոն (**2**) – 2013, 2014
* Շվեդիայի սուպերգավաթակիր (**2**) – 2013, 2014

 **«[[Կոպենհագեն (ֆուտբոլային ակումբ)|Կոպենհագեն]]»**
*  Դանիայի չեմպիոն – 2015/2016
* Դանիայի գավաթակիր – 2015/2016

## Ծանոթագրություններ

## Արտաքին հղումներ
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Աստոն Վիլլայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՊԱՕԿ-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Կալյարիի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ